
Parlamentul  României

Camera  Deputaţilor
Comisia pentru Sănătate şi Familie
                  Nr. 28/379/ 28 iunie  2006
A V I Z 

asupra proiectului de Lege privind acordarea unui sprijin financiar la constituirea familiei ( PLX  543/2006) 

Cu adresa nr.PLX 543 din 19 iunie 2006, Biroul Permanent, în conformitate cu prevederile art.95 din Regulamentul Camerei Deputaţilor, republicat,  a sesizat Comisia pentru sănătate şi familie cu dezbaterea şi avizarea  proiectului de Lege privind acordarea unui sprijin financiar la constituirea familiei ( PLX 543/2006) , adoptat de Senat în şedinţa din 8 iunie 2006.


În urma examinării, în şedinţa din 27.06.2006 Comisia pentru sănătate şi familie a hotărât, în unanimitate,  să propună avizarea favorabilă a proiectului de lege în forma înaintată de Senat.

În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile art.73 din Constituţia României, republicată.

